
A  V  I  Z
===========
- asupra proiectului de hotărâre privind încetarea, prin acordul părţilor, a contractului de concesiune nr. 5557/16.04.2019



Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind încetarea, prin acordul părţilor, a contractului de concesiune nr. 5557/16.04.2019, am constatat următoarele :
Potrivit art. 108, lit. b) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie concesionate.
Prin contractul de concesiune, nr. 5557/16.04.2019 a fost concesionată  suprafaţa de 500 mp situată pe strada Teleajenului în scopul construirii unei anexe gospodăreşti cu o cameră de locuit.
 În conformitate cu dispoziţiile art. 10 lit. d) din Contractul de concesiune, nr. 5557/16.04.2019, contractul încetează prin acordul părţilor. 
 Pe cale de consecinţă, apreciez că încetarea contractului de concesiune prin acordul părţilor trebuie constatată prin hotărâre de consiliu.
	Faţă de cele de mai sus şi în conformitate cu prevederile art. 243, alin.(1) lit. a) din OUG nr. 57/2019 privind Codul administrativ, cu modificările şi completările ulterioare, avizez favorabil acest proiect. 

